L 32/2 Jurnalul Oficial al Uniunii Europene 4.2.2010 REGULAMENTE REGULAMENTUL (UE) NR. 94/2010 AL COMISIEI din 3 februarie 2010 de fixare a unei limite cantitative suplimentare pentru exporturile de zahăr peste cotă pentru anul de comercializare 2009/2010 COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 61 primul paragraf litera (d), coroborat cu articolul 4, întrucât: (1) În conformitate cu articolul 61 primul paragraf litera (d) din Regulamentul (CE) nr. 1234/2007, zahărul sau izoglucoza produse în surplus faţă de cotele menționate la articolul 56 din acelaşi regulament pot fi exportate numai în limitele cantitative care urmează să fie fixate de Comisie cu respectarea angajamentelor care rezultă din acordurile internaţionale încheiate de Uniune. Regulamentul (CE) nr. 951/2006 al Comisiei (?) a stabilit normele de aplicare pentru exporturile peste cotă, în special în ceea priveşte eliberarea licenţelor de export. Limita cantitativă trebuie însă să fie fixată pentru fiecare an de comercializare, ținând seama de eventualele oportunități de pe piețele de export. Pentru anul de comercializare 2009/2010, Regulamentul (CE) nr. 274/2009 al Comisiei (*) a stabilit limita canti- tativă pentru exporturile de zahăr peste cotă la 1350 000t. Cererile de licențe de export au depășit repede limita respectivă. Prin urmare, Regulamentul (CE) nr. 1106/2009 al Comisiei () a stabilit un procentaj de acceptare pentru eliberarea de licențe de export şi a suspendat depunerea cererilor de licențe de export pentru zahăr peste cotă. La momentul stabilirii limitei de 1350000t, condiţiile economice nu permiteau excluderea posibilității ca exporturile de zahăr peste cotă să fie considerate subvenționate, deoarece costul mediu de producţie al zahărului în Uniune ar fi putut depăși prețul de vânzare al zahărului 299, 16.11.2007, p. 1. 178, 1.7.2006, p. 24. () JOL () JOL () JO L 91, 3.4.2005, p. 156. () JOL 304, 19.11.2009, p 3. peste cotă pe piața de export. Prin urmare, în aceste condiții nu a fost posibilă creşterea cantităților de zahăr peste cotă pentru export peste limitele care rezultă din angajamentele internaționale asumate de Uniune. De la începutul anului 2009 și până în prezent, condițiile economice globale din sectorul zahărului s-au schimbat în mod semnificativ. La începutul lunii ianuarie 2010, preţul zahărului alb pe piața mondială a atins o valoare mai mult decât dublă, respectiv aproximativ 500 de euro per tonă la piața la termen a mărfurilor de la Londra. În acelaşi timp, preţurile de pe piața UE a zahărului au scăzut, urmând preţul instituțional de referință. În condițiile economice actuale, costul mediu de producție al sfeclei de zahăr în Uniune este mai mic decât prețul de vânzare al sfeclei de zahăr peste cotă. Mai mult decât atât, prețul de vânzare al zahărului peste cotă pe piața mondială este mai mare decât costul mediu de producție al zahărului în Uniune. Prin urmare, pe durata menținerii acestor condiții, exportul zahărului peste cotă nu poate fi considerat subvenționat. Aşadar, pot fi efectuate exporturi peste angajamentele privind subvențiile la export asumate de UE, fără încălcarea acestor obligații pe care le are Uniunea în calitatea sa de membru a Organizaţiei Mondiale a Comerţului. Potrivit celor mai recente informații, este sigur că, datorită condițiilor meteorologice deosebit de favorabile ale anului 2009, în UE vor fi produse cantități conside- rabile de zahăr peste cotă. Estimările actuale indică o cifră aproximativă de 4 100 000 de tone. Ținând cont de toate debuşeurile posibile pentru acest zahăr, în special de cererea de zahăr industrial a industriei chimice, se estimează că vor fi disponibile pentru export cel puțin 500 000t. Având în vedere surplusul prevăzut în Uniune pentru anul de comercializare 2009/2010 și prețurile deosebit de ridicate de pe piața mondială generate de situația foarte dificilă a aprovizionării din prezent, este preferabil ca zahărul rămas în surplus în Uniune să fie exportat, nu reportat în anul de comercializare următor. Fixarea unei limite cantitative suplimentare pentru anul de comercia- lizare 2009/2010 le-ar permite producătorilor de zahăr și cultivatorilor de sfeclă de zahăr din Uniune să beneficieze de posibilitățile de export favorabile din prezent. Prin urmare, trebuie fixată o limită cantitativă suplimentară.